Document ID: 31994D0117

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Φεβρουαρίου 1994 για τον καθορισμό ελαχίστων απαιτήσεων όσον αφορά την υποδομή και τον εξοπλισμό, που πρέπει να τηρούνται από ορισμένες μικρές εγκαταστάσεις που εξασφαλίζουν τη διανομή αλιευτικών προϊόντων στην Ελλάδα (94/117/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/493/ΕΟΚ του Συμβουλίου της 22ας Ιουλίου 1991 περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων (1), και ιδίως το άρθρο 14,
την πρόταση της Επιτροπής,
Εκτιμώντας:
ότι ορισμένα νησιά και παράκτιες περιοχές της Ελλάδας ενδέχεται να αντιμετωπίζουν ιδιαίτερους περιορισμούς ως προς το εφοδιασμό τους, λόγω της απομόνωσης ή της απομάκρυσνής τους-
ότι σ' αυτά τα νησιά και τις περιοχές υπάρχουν μικρές εγκαταστάσεις καπνίσματος και παστώματος των αλιευτικών προϊόντων, οι οποίες διαδραματίζουν ρόλο απαραίτητο για τον εφοδιασμό της τοπικής αγοράς της περιοχής στην οποία βρίσκονται-
ότι, προς αποφυγήν της εξαφάνισης αυτών των μικρών εγκαταστάσεων, είναι αναγκαίο οι ελάχιστες απαιτήσεις τις οποίες πρέπει να πληρούν όσον αφορά την υποδομή και τον εξοπλισμό τους να είναι λιγότερο αυστηρές από αυτές που ορίζονται στην οδηγία 91/493/ΕΟΚ, μέχρις ότου εξαλειφθούν οι ιδιαίτεροι περιορισμοί στα εν λόγω νησιά και περιοχές-
ότι, προς αποφυγήν στρεβλώσεων του ανταγωνισμού στην Κοινότητα, οι ελάχιστες αυτές απαιτήσεις πρέπει να συνοδεύονται από περιορισμούς όσον αφορά τον όγκο της παραγωγής της εγκατάστασης καθώς επίσης και την ζώνη εμπορίας των εν λόγω προϊόντων-
ότι τα αλιευτικά προϊόντα τα οποία παράγονται από αυτές τις μικρές εγκαταστάσεις θα πρέπει να διατίθενται αποκλειστικά για τον εφοδιασμό της τοπικής αγοράς και να μην φέρουν τα αναγνωριστικά στοιχεία που προβλέπονται στο άρθρο 3 παράγραφος 1 στοιχείο στ) της οδηγίας 91/493/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παρούσα απόφαση εφαρμόζεται σε ορισμένες εγκαταστάσεις οι οποίες ασκούν αποκλειστικά δραστηριότητες καπνίσματος και παστώματος των αλιευτικών προϊόντων σε νησιά ή ορισμένες παράκτιες περιοχές της Ελλάδας που αντιμετωπίζουν ιδιαίτερους περιορισμούς όσον αφορά τον εφοδιασμό τους.
Άρθρο 2
Οι εγκατασάσεις που αναφέρονται στο άρθρο 1 τηρούν τις ελάχιστες απαιτήσεις όσον αφορά την υποδομή και τον εξοπλισμό που καθορίζονται στο παράρτημα.
Άρθρο 3
Η ελληνική αρμόδια αρχή φροντίζει ώστε οι ελάχιστες απαιτήσεις που καθορίζονται στο παράρτημα να εφαρμόζονται στις εγκαταστάσεις που αναφέρονται στο άρθρο 1, μόνον με τις ακόλουθες προϋποθέσεις:
- η ετήσια παραγωγή παστών ή καπνιστών αλιευτικών προϊόντων της εγκατάστασης είναι μικρότερη ή ίση με 36 τόνους,
- η ζώνη εμπορίας των εν λόγω προϊόντων περιορίζεται είτε στο έδαφος του νησιού στο οποίο βρίσκεται η εγκατάσταση, είτε σε μία περίμετρο ακτίνας 50 χιλιομέτρων κατ' ανώτατο όριο από την εγκατάσταση,
- τα προϊόντα δεν φέρουν τα αναγνωριστικά στοιχεία που προβλέπονται στο άρθρο 3 παράγραφος 1 στοιχείο στ) της οδηγίας 91/493/ΕΟΚ, αλλά φέρουν εθνική σήμανση που επιτρέπει στην αρμόδια αρχή την επαλήθευση της διανομής τους.
Άρθρο 4
Η παρούσα απόφαση παράγει αποτελέσματα την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 21 Φεβρουαρίου 1994.

Labels: 1
17
3
6
18